stanford-oval/wikipedia huggingface dataset:
Päätäi
Elinkaari

Päätäit ryömivät lämmön perässä ihmisen päänahkaan ja elävät imemästään verestä. Naaraat kehittävät kuukauden mittaisen elämänsä aikana noin 100 munaa, joista käytetään nimityksiä saivare ja saivar. Saivareiden kuoriutuminen kestää noin 7–10 päivää samoin kuin niiden sukukypsiksi tuleminen. Täi munii vain elinkaarensa loppupäässä. Täit ja niiden toukat ruokailevat kahdesti päivässä. Ravinnotta täit kykenevät elämään vain 1–2 vuorokautta, mutta saivareet voivat pysyä elinkelpoisina vaikkapa tyynyssä 10 päivää, kuoriutumiseensa saakka. Päätäit munivat yleensä korvien taakse tai takaraivolle ja niskaan (pään takaosaan).
Oireet ja tartunnan toteaminen

Päätäitartunnan ensioire on päänahan kutiaminen ja yöllä raapiminen. Päänahka voi kutista ajoittain todella paljon, mutta välillä tartuntaa ei edes huomaa kuin pienoisena kutinana. Erityisesti täit pesiintyvät korvien yläpuolisiin hiuksiin ja niskaan. Siellä yleensä näkyvät ensimmäiset saivareet. Elävät täit voivat olla hyvin hankalasti nähtävissä. Täin munat muistuttavat lähinnä seesamin siemeniä ja ovat tiukasti kiinni hiuksen tyvessä, päänahan vieressä. Helposti irtoavat hiutaleet ovat luultavimmin hilsettä.
Torjunta

Päätäin torjumiseen on apteekista saatavissa täisampoita, mutta ne yleensä tappavat vain aikuisia täitä. Tiheää, mielellään metallista kampaa tulee käyttää ahkerasti, jotta ylimääräiset päätäit ja mahdollisuuksien mukaan saivareet saadaan poistetuksi. Kampa tulisi puhdistaa huolellisesti esimerkiksi keittämällä tai jättämällä kampa yön yli etikkaan. Kampausalue tulee myös imuroida, jotta pudonneet saivareet ja täit saadaan talteen. Teipin käyttäminen saivareiden talteen ottamiseen voi olla avuksi.
Saivareet kiinnittyvät tiukasti hiuksiin, joten niitten irrottaminen on erittäin hankalaa. Kamman kastaminen etikkaan helpottaa saivareitten irrottamista. Jos saivareita ei ole monia, voi ne poistaa myös leikkaamalla yksittäin hiukset, joihin saivareet ovat kiinnittyneet. Äärimmäisessä tapauksessa kaikki hiukset voi leikata alle sentin pituiseksi, joissa täit eivät pysty elämään. Yleensä neuvotaan käyttämään täisampoota toisen kerran noin viikon kuluttua, jotta hoitojen välillä kuoriutuneet täit kuolevat.
Vuodevaatteet ja kuumuutta kestävät pitovaatteet tulee pestä 60 asteen lämmössä. Päähineitä ja vaatteita voidaan myös pakastaa yli neljä tuntia vähintään −18 °C:n lämpötilassa.
Täisampoiden liiallisesta käytöstä täit voivat kehittää resistenssin jonka vuoksi niitä ei tulisi käyttää liikaa. Uudempia hoitoja ovat silikonia sisältävät shampoot, jotka tukehduttavat täit mutteivät ole ihmisille vaarallisia. Tehoaineina näissä käytetään dimetikonia (silikoniyhdiste) ja oktametyylisyklotetrasiloksaania eli syklometikonia. Muita hoitoaineissa käytettyjä tehoaineita ovat malationi, permetriini ja greippiuute.
Kutina voi jatkua useita päiviä hoidon jälkeen. Liiallinen kampaaminen ja täit ovat voineet ärsyttää päänahkaa. Oireet saattavat siis jatkua ilman täi-infektiotakin. Kamman voi ostaa apteekista.
Aiheesta muualla

Hannuksela-Svahn, Anna: Päätäit Lääkärikirja Duodecim.  12.10.2017. Viitattu 8.2.2020.
Upola, Terhi: Onko teilläkin täitä? Yhä useammalla on, ja yksi syyllinen olemme me ilman täitä kasvaneet vanhemmat Yle Uutiset.  13.2.2016. Viitattu 8.2.2020.
Holopainen, Jarmo: Sisätilojen tuholaiset Oppi.uef.fi, Itä-Suomen Yliopisto. Arkistoitu 23.2.2017. Viitattu 8.2.2020.
| --- | --- |
Taksonitunnisteet:  Wikidata: Q27358  AFD: Pediculus_humanus_capitis  CoL: 5K9BF  EoL: 3574591  EPPO: PEDIHA  GBIF: 4987992  iNaturalist: 413842  ITIS: 186076  NCBI: 121226  NZOR: a1b802af-3667-4d9b-89a2-b86a0d4e44c8  Open Tree of Life: 1034010  Psocodea Species File (old): 1234992  Psocodea Species File (new): 879262 
Kaksi päätäitä, joiden vasemmalla puolella on tulitikun pää ja oikealla viiden sentin kolikko mittasuhteita antamassa.
LouseBuster
Jyväsjärvi

| Jyväsjärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Jyväskylä
Koordinaatit:  62°14′12″N, 25°46′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ristiselän alue (14.23)
Tulouomat:  Tourujoki, Köyhänoja, puro Halssilassa
Laskujoki:  Äijälänsalmi Päijänteeseen
Järvinumero:  14.231.1.001
Mittaustietoja
Pinnankorkeus:  78,3 m
Rantaviiva:  noin 12,5 km  
Pinta-ala:  3,3 km²
Keskisyvyys:  7 m
Suurin syvyys:  25 m
Keskivirtaama:  3,4 m³/s (MQ)
 fiJyväsjärvi 
Jyväsjärvi on järvi Jyväskylässä. Jyväskylän keskusta sijaitsee sen pohjoispuolella. Järven eteläpuolella on Kuokkalan kaupunginosa. Järven yli keskustasta Kuokkalaan johtaa kaksi siltaa: Kuokkalan silta ja Ylistön silta.
Jyväsjärven pinta-ala on 330 hehtaaria ja järven pinnan korkeus merenpinnasta 78,3 metriä. Suurimman osan vesistään järvi saa Tourujoen kautta, jota pitkin järveen laskevat muun muassa Tuomiojärven, Palokkajärven ja Alvajärven vedet, mutta Jyväsjärveen laskee myös Köyhänoja Köhniönjärvestä. Jyväsjärvi on yhteydessä Päijänteeseen kapean ja noin 700 metriä pitkän Äijälänsalmen kautta.
Jyväsjärven rannalla sijaitsevat muun muassa Jyväskylän yliopiston Mattilanniemen ja Ylistön kampusalueet. Järvi on Ylistöllä sijaitsevan bio- ja ympäristötieteiden laitoksen keskeinen tutkimusjärvi: järven tilaa seurataan moderneilla mittalaitteilla ja järven historiasta sekä nykykunnosta on tehty useita selvityksiä ja opinnäytetöitä.
Jyväsjärven rantaa myötäilee Rantaraitti, kevyen liikenteen väylä, joka palkittiin Vuoden tie 2005 -arvonimellä Suomen Kuntaliiton, Suomen Tieyhdistyksen ja Tiehallinnon järjestämässä ”Tie paikallaan - katu kohdallaan" -kilpailussa. Väylä kiertää koko Jyväsjärven. Myös järven jää on talvisin suosittu ulkoilupaikka. Sinne aurataan talvisin pitkä retkiluistelurata.
Historia

Ennen 1800-luvulla suoritettuja ruoppauksia, jotka laskivat Jyväsjärven vedenpinnan Päijänteen pinnan tasoon, nykyisen Äijälänsalmen tilalla oli Äijälänjoki, jota pitkin Jyväsjärven vedet virtasivat Päijänteeseen. Vielä aikaisemminmilloin? Jyväsjärvi laski Päijänteen Pohjanlahteen Pohjanjokea, jota ei enää ole olemassa.lähde? Vedenpinnan lasku johti siihenkin, että Lutakon edustalla sijainneen Vasikkasaaren rantaviiva kuroutui mannerrantaviivaan kiinni.
Jyväsjärveä on täytetty useita kertoja. Yhdellä kerroista järveä täytettiin Lutakon kohdalla niin, että alueen tehdasrakentamisen tilalle saatiin pääasiassa asumista ja muodostettua uusi kaupungin osa.
Historia > Järven saastuminen ja puhdistuminen 1900-luvulla

Jyväskylän kaupunkiin rakennettiin viemäriverkosto 1900-luvun alussa. Tästä lähtien kaupungin jätevesi laskettiin puhdistamattomana Jyväsjärveen. Kaupungin kaatopaikka sijaitsi Mattilanniemessä järven rannalla. Viemäriverkoston lisäksi Tourujokea pitkin järveen valui teollisuuden jätevesiä. Erityisesti Kankaan paperitehdas laski jätevetensä suoraan jokeen. Tämän johdosta Jyväsjärvestä tuli hyvin saastunut. Huonoimmillaan järven tila oli 1970-luvun alussa, jolloin Jyväsjärven kaloja kuoli joukoittain.
Kuokkalaan valmistui vuonna 1974 jätevedenpuhdistamo, jonne päätyivät kaikki kaupungin jätevedet vuodesta 1977 alkaen. Järven vesi on tämän jälkeen puhdistunut. Jyväsjärven kalat ovat olleet rajoituksetta syömäkelpoisia vuodesta 1997 alkaen ja järvessä voi jälleen uida.
Aiheesta muualla

Kuvia tai muita tiedostoja aiheesta Jyväsjärvi Wikimedia Commonsissa
Jyväskylän yliopiston Jyväsjärvi-sivut
Jyväsjärven tilan kehitys 1840–2000 – Pilaantumisen ja elpymisen aikakaudet (Arkistoitu – Internet Archive)
(14.2)
Kuokkalan silta ja satama kuvattuna Vesilinnasta.
Christ Fellowship

| Christ Fellowship |
| --- | --- |
Suuntautuminen:  kristinusko
Kirkkokunta:  tunnustuskuntiin sitoutumaton
Perustettu:  1984
Johtava pastori:  Todd Mullins ja Donna Mullins
Pääkirkko:  Palm Beach Gardens, Florida
Jäseniä:  n. 18 965 /vko (2019)
Aiheesta muualla
Sivusto
Infobox OKNimi-testi OK: 
Christ Fellowship on kristillinen seurakunta, joka sijaitsee Palm Beach Gardensin kaupungissa Floridassa, Yhdysvalloissa. Seurakunnalla on yhteensä noin 18 900 viikoittaista kävijää. CBS Newsin mukaan seurakunta oli Yhdysvaltain 16. suurin megakirkko vuonna 2019.
Seurakunnan toiminta alkoi vuonna 1984 Tom ja Donna Mullinsin vetämän raamattupiirin kautta. Mullinsit toimivat edelleen seurakunnan johtavina pastoreina. Seurakunta toimii useissa eri kohteissa Floridassa.
Toisinkoinen-palkinto

Toisinkoinen-palkinto on kirjallisuuspalkinto, joka myönnetään vuoden parhaalle kirjailijan toiselle kaunokirjalliselle teokselle. Palkinnon myöntää Helsingin yliopiston kotimaisen kirjallisuuden opiskelijoiden ainejärjestö Putkinotko ry. Voittajan valitsee seitsenhenkinen raati, johon kuuluu opiskelijoita fukseista maisterivaiheen opintoja suorittaviin. Palkintoa on jaettu vuodesta 2014 alkaen.
Palkitut

| Vuosi | Kirjailija | Teos | Muut finalistit |
| --- | --- | --- | --- |
| 2014 | Satu Taskinen | Katedraali |  |
| 2015 | Laura Lindstedt | Oneiron |  |
| 2016 | Pajtim Statovci | Tiranan sydän |  |
| 2017 | Anu Kaaja | Leda |  |
| 2018 | Kaija Rantakari | Koko meren laajuus |  |
| 2019 | Maija Muinonen | sexdeathbabies | Heikki Kännö: Sömnö   Virpi Vairinen: Ilmanala |
| 2020 | Cristina Sandu | Vesileikit | Johannes Ekholm: Planet Fun Fun   Johanna Laitila : Synty |
| 2021 | Katja Raunio | Sinun päiväs koittaa | Silvia Hosseini: Tie, totuus ja kuolema   Pauli Tapio: Tyhjä, suuri ja öinen – Valituksia |
| 2022 | Riikka Kaihovaara | Vieras eläin ja muita uusia luontokappaleita | Emma Kantanen: Jos sataa, älä tule   Anna Soudakova: Varjele varjoani |
| 2023 | Niko Hallikainen | Suuri märkä salaisuus | Arsi Alenius: Katsotaanhan puhelimiakin   Aino Vähäpesola: Suurenmoinen epävire |
| 2024 | Anu Kolmonen | Taapelitaivas | Henni Kitti: Majakka (työnimi)   Elsa Tölli: Diiva räjähtää nurmikoksi |
Radio Rapu

| Radio Rapu |
| --- | --- |
 Oikeaa puhetta
Perustettu:  1. maaliskuuta 2014
Lopettanut:  21. marraskuuta 2016
Mediatiedot
Omistaja:  Oneiric Oy
Radio Rapu oli maaliskuussa 2014 toimintansa aloittanut paikallinen nettiradio. Kanavan ohjelmasisältö keskittyi talouden ja politiikan keskusteluun ja kommentointiin. Kanava oli Suomen ensimmäinen kaupallinen puheradio. Kanavan päätoimittajana toimi Aki Pulli
Radio Ravun omisti Oneiric Oy, jonka yhtenä omistajana on liikemies Timo Uusi-Kerttula.
Keväällä 2014 Radio Rapu tavoitti 40 000 internet-kuulijaa viikossa. 12 ensimmäisen toimintaviikkonsa aikana kanava keräsi yhteensä 500 000 nettikuulijaa. Sen lisäksi kanavalla on ollut perinteisen FM-taajuuden kuulijoita pääkaupunkiseudulla, kun se on toiminut FM-taajuuksilla.
Historia ja toiminta

Alkuvuonna 2014 Radio Rapu toimi yhteistyössä Uusi Suomi -verkkolehden kanssa. Yhteistyö päättyi kesäkuussa 2014.lähde? Yhtiö ilmoitti joukkorahoitushankkeesta, jossa se keräsi varoja toimittajien palkkoihin. Kampanja ei kerännyt riittävästi tukijoita läpimenoa varten.
Kanavan toimintaa pyörittävä yhtiö haastoi Yleisradion markkinaoikeuteen elokuussa 2014, koska Yle Puhe -kanava mainostaa itseään sloganilla ”Suomen ainoa puheradio”, vaikka se ei haasteen mukaan ole totta. Asia sovittiin oikeuden ulkopuolella joulukuussa 2014.
Kanavan toimitiloihin murtauduttiin syyskuussa 2014, ja kanava epäili tiedotteessaan murron takana olevan Venäjän kybersodankäyntiin liittyvät toimet. Murron tekijä ei ole selvinnyt. Timo Uusi-Kerttula piti murtoa ja verkkohyökkäyksiä varoituksena sekä kehotuksena lopettaa Venäjä- ja Ukraina-uutisointi.
Radio Rapu suunnitteli vuonna 2014 yhteistyötä journalistiryhmän kanssa, joka aikoi perustaa venäjänkielisen uutisportaalin tukemaan Venäjän federaation toimittajien sananvapautta. Projekti keräsi tarkoitukseen rahoitusta Kickstarter-joukkorahoituspalvelussa. Vuoden 2014 loppuun mennessä radio ei kuitenkaan ollut aloittanut lupailemaansa toimintaa.
Radio Rapu lopetti keväällä 2016 juonnetut lähetyksensä ja ajoi varsinaisen toimintansa alas. Oneiric Oy oli jättänyt toimilupahakemuksen pääkaupunkiseudulle Viestintävirastolle tammikuussa 2016, mutta jäi lopulta ilman toimilupaa.
Kanavan 400 watin lähetin oli Hanasaaressa toimivan Helsingin Energian B-voimalaitoksen 150 metriä korkeassa piipussa.
Kanavasta vastanneen Oneiric oy:n toiminta lakkasi marraskuussa 2016. Kanavan verkkosivusto lakkasi toimimasta syksyllä 2018.
Juontajat

Kanavan ensimmäiset juontajat olivat Wallu Valpio ja Lilli Earl. Mikael Jungner aloitti keväällä 2015 viikoittaisen Sometunti-ohjelman juontamisen kanavalla.
Aiheesta muualla

Radio Ravun kotisivut
Radio Rapu Twitterissä
Radio Rapu TuneInissä (Arkistoitu – Internet Archive)
Suomalaiset radioasemat
| --- | --- |
Yle:   Yle Radio 1  YleX  Yle Radio Suomi  Yle Vega  Yle X3M 
Bauer Media Group:   Basso  Iskelmä  Radio 957  Radio City  Radio Classic  Radio Mega Oulu  Radio Nova  Radio Pooki  SuomiRock  SuomiRäp  Auran Aallot  Radio Pori  Kasari  Ysäri  Top51  KISS 
Nelonen Media:   Aito Iskelmä  Easy Hits  Groove FM  Helmiradio  HitMix  Kantriradio  Loop  Radio Rock  Radio Suomipop 
NRJ Finland:   NRJ  Radio Nostalgia 
Keskisuomalainen:   Radio Keskisuomalainen  Radio Voima  Savon Aallot 
Muut:   Classic Hits  FUN Tampere  Järviradio  Kuhan.fm  Radio Dei  Radio Helsinki  Radio Inari  Radio Kaleva  Radio Moreeni  Radio Ramona  Radio Rex  Radio Sandels  Radio SUN  Radio Vaasa  Rattoradio  Sea FM Radio  Suviseuraradio  Tampereen Kiakkoradio 
Lakkautetut asemat:   Aito Hitti (2016–2019)  Aito Kajaus (1989–2019)  Box (2018–2020)  Business FM (2016–2019)  I LUV 2K (2018–2020)  Metro Helsinki (2005–2017)  Me Naiset Radio (2021–2023)  Oi FM (2007–2015)  Pispalan Radio (2015–2021)  Päijänneradio (1989–2001)  Radio 88,2 (1989–2020)  Radio 967 (2007–2011)  Radio Aalto (2007–2020)  Radio Alex  Radio Kaakko (2020–2023)  Radio KLF (2005–2015)  Radio Lakeus (1985–1989)  Radio Manta (1989–2011)  Radio Majakka (1999–2008)  Radio Melodia (2008–2016)  Radio Mikkeli (2013–2020)  Radio Rapu (2014–2016)  Radio Seinäjoki  Radio Sputnik (1999–2019)  Radio Ykkönen  Rogmo FM (2000–2009)  RÄP (3/2020–9/2020)  Simpsiö 96,9  Spin FM (2009–2020)  Spirit FM (2015–2018)  The Voice (2007–2016)  Zoom FM (2008–2011)  Yle Puhe (1998–2024)
Taistelu

Khotinin taistelua (1621) kuvaava Juliusz Kossakin akvarelli, 1892
Taistelu on sodankäyntiin liittyvä kamppailu kahden tai useamman osapuolen välillä. Osapuolet pyrkivät kukistamaan toisensa. Taisteluita käydään yleensä sodan aikana ja ne tapahtuvat rajatulla alueella, rajattuna aikana ja niihin sisältyy rajatusti toimintaa; vastarinta, kapina ja sissisota eivät ole taisteluja tässä mielessä.lähde? Carl von Clausewitzin mukaan taistelun suunnittelu on taktiikkaa, kun taas sodan suunnittelu on strategiaa.
Taistelutyypit

Taisteluita voidaan käydä maalla, merellä, ilmassa, avaruudessa tai tietoverkoissa.
Ensimmäisiä varsinaisia meritaisteluita käytiin Välimerellä egyptiläisten ja kreikkalaisten välillä pronssikauden muuttuessa rautakaudeksi.
Puhtaat ilmataistelut ovat harvinaisia – taistelu Britanniasta tärkeimpänä esimerkkinä – mutta toisen maailmansodan jälkeen useimmissa maa- ja meritaisteluissa ilmavoimien tuki on ollut tärkeä, usein ratkaiseva.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
ICE Pact

| ICE Pact> Icebreaker Collabortion Effort |
| --- | --- |
 Alexander Stubb, Joe Biden ja Justin Trudeau tapaavat Washingtonissa Naton huippukokouksen yhteydessä 10. heinäkuuta 2024.
Allekirjoitettu:  11. heinäkuuta 2024
Allekirjoituspaikka:  Washington (DC), Yhdysvallat
Kielet:  englanti, suomi
Osapuolet
Osapuolet:   Suomi  Yhdysvallat  Kanada
Allekirjoittajat:   Alexander Stubb  Joe Biden  Justin Trudeau
ICE Pact (suom. Jää-sopimus), koko nimeltään Icebreaker Collabortion Effort (suom. jäänmurtajayhteistyöaloite), on Suomen, Yhdysvaltojen ja Kanadan välinen sopimus, joka solmittiin 11. heinäkuuta 2024. Sopimus pyrkii vahvistamaan maidenvälistä yhteistyötä arktisella alueella ja erityisesti jäänmurtajien rakentamisessa.
Suomen presidentti Alexander Stubb, Yhdysvaltain presidentti Joe Biden ja Kanadan pääministeri Justin Trudeau allekirjoittivat sopimuksen 11. heinäkuuta 2024 Washington DC:ssä Yhdysvalloissa. 13. marraskuuta maat allekirjoittivat yhteisymmärryspöytäkirjan nimenomaan jäänmurtajien rakennuksesta.
Tausta > 2020-luvun arktinen politiikka

Maapallon pohjoisen alueen eli Arktiksen polittinen ja strateginen merkitys kasvaa ilmaston lämpenemisen aiheuttaman napajään sulamisen myötä, koska meriliikenteestä tulee helpompaa alueella. Arktisia reittejä ovat luoteisväylä ja koillisväylä. Arktisella alueella on todennäköisesti myös suuret luonnonvarat, joita useampi valtio tavoittelee. Jäänmurtajat ovat välttämättömiä arktisilla vesillä toimimiseen. Jäänmurtajia tarvitaan kauppareittien aukipitämiseen, mutta niitä käytetäään laajasti myös kaikkiin muihin, mukaanlukien sotilaallisiin, tehtäviin jäisillä vesillä.
Yhteistyö Venäjän ja länsimaiden välillä heikkeni Venäjän miehitettyä Krimin ja katkesi lähes kokonaan Venäjän hyökättyä täysimittaisesti Ukrainaan. Venäjän ja lännen välit ovat hyvin huonot, ja arktinen alue on suuressa roolissa vastakkainasettelussa. Suomen ja Ruotsin Nato-jäsenyyksien myötä Venäjää lukuun ottamatta kaikki Arktisen neuvoston jäsenvaltiot ovat sotilasliitto Naton jäseniä. Länsimaissa uhkana nähdään Venäjän lisäksi Kiinan lisääntynyt toiminta pohjoisessa ja Kiinan tulevaisuuden pyrkimykset muun muassa kaivostoimintaan.
Tausta > Jäänmurtajat

Yhdysvaltojen ja Kanadan on tarkoitus uudistaa ja laajentaa jäänmurtajakalustojaan 2020-luvulla. Yhdysvaltalaisten virkamiesten mukaan Yhdysvallat ja liittolaiset tarvitsevat 70–90 jäänmurtajaa, jotta ne voivat toimia vahvimpina arktisella alueella. Tällä hetkellä Yhdysvaltain rannikkovartiostolla on vain kaksi raskasta jäänmurtajaa, nekin vanhoja ja uusimisen tarpeessa. Yhdysvalloilla on tarve ainakin kahdeksalle uudelle jäänmurtajalle. Vuonna 2022 Kanadalla oli yhdeksän murtajaa: seitsemän keskiraskasta ja kaksi raskasta. Kanadalla on tarve ainakin 24:lle uudelle. Venäjän jäänmurtajakalusto on valtava verrattuna länsimaiden vastaaviin, Venäjän valtion mukaan jopa yli 40 murtajaa. Niistä seitsemän on ydinkäyttöisiä.
Sopimus

Sopimuksen päämäärä on tiivistää Suomen, Yhdysvaltojen ja Kanadan välistä yhteistyötä arktisella alueella sekä kehittää vastavoimaa Venäjän ja Kiinan toiminnalle. Tavoitteena on yhdistää osaaminen ja lisätä jäänmurtajien rakennusta kaikissa kolmessa maassa. Uskotaan, että yhteistyön avulla jäänmurtajien valmistus tehostuu ja kustannukset laskevat. Suomen Työ- ja elinkeinoministeriön mukaan aloitteen neljä osa-aluetta ovat maidenvälisen tiedonvaihdon kehittäminen, yhteistyö työvoiman kehittämiseksi, liittolaisten ja kumppaneiden osallistaminen sekä tutkimus- ja kehitystoiminta.
Suomi tavoittelee sopimuksella etenkin uusien jäämurtajien suunnittelua ja rakentamista Suomessa, koska Suomella on jäänmurtajiin liittyvää vahvaa osaamista. Suomen elinkeinonisteriön mukaan noin 80 prosenttia maailman jäänmurtajista on suomalaisten yritysten suunnittelemia ja noin 60 prosenttia rakennettu Suomen telakoilla, pääosin Helsingissä. Kanadalainen Davie Shipbuilding osti Helsingin telakan vuonna 2023 ja on ilmaissut halunsa päästä mukaan jäänmurtajaprojektiin, koska juuri se on rakentanut maailman jäänmurtajista noin puolet. Yhtiöllä on toimintaa kaikissa kolmessa maassa. Jäänmurtajat lasketaan Pohjois-Amerikassa viranomaisaluksiksi, joten ne on rakennettava omissa maissa. ICE Pactin avulla asiaan saatetaan saada joustoa.
Tarkoitus on saada myös muita länsimaisia liittolaisia mukaan hankkeeseen. Esimerkiksi Suomi ja Ruotsi ovat tehneet jäänmurtajiin liittyvä yhteisytötä, mutta Ruotsi ei ole mukana ICE Pactissa. Muut maat voisivat myös ostaa yhteistyön tuloksena syntyneitä jäänmurtajia näistä maista.
Aiheesta muualla

Yhteinen lausunto Suomen presidentin sivuilla (englanniksi)
The Spiders from Mars

| The Spiders from Mars> Tiedot |
| --- | --- |
Toiminnassa:  1971–1976
Tyylilaji:  glam rock
Kotipaikka:  Kingston upon Hull, Britannia
Laulukieli:  englanti
Jäsenet:  Mick Ronson Trevor Bolder Mick Woodmansey Mike Garson Dave Black Pete McDonald
Infobox OKNimi-testi OK: 
The Spiders from Mars oli brittiläinen yhtye, joka toimi David Bowien taustayhtyeenä tämän 1970-luvun alun glam rock -aikakaudella. Yhtye julkaisi myös yhden oman albumin vuonna 1976. Spiders from Marsin tunnetuimman kokoonpanon muodostivat kitaristi Mick Ronson, basisti Trevor Bolder ja rumpali Mick Woodmansey.
Historia

Yhtye oli kotoisin Hullin kaupungista. Alkuperäiset jäsenet Mick Ronson (kitara), Mick Woodmansey (rummut) ja Trevor Bolder (bassokitara) olivat soittaneet yhdessä 1960-luvun lopulta lähtien. He käyttivät yhtyeestä aluksi nimiä The Rats sekä Ronno, joka julkaisi vähälle huomiolle jääneen singlen ”Fourth Hour of My Sleep” / ”Powers of Darkness”.
Ronson tutustui 1970-luvun vaihteessa tuolloin folk-musiikkia esittäneeseen David Bowieen. Bowie halusi viedä musiikkiaan etenkin hard rockin suuntaan ja panostaa visuaaliseen ilmeeseen. Ronson ja Woodmansey valittiin Bowien uuteen taustayhtyeeseen, ja he soittivat myös Bowien vuoden 1970 albumilla The Man Who Sold the World. Bolder soitti Bowien seuraavalla albumilla Hunky Dory (1971). Bowien vuoden 1972 konseptialbumi The Rise and Fall of Ziggy Stardust and the Spiders from Mars oli ensimmäinen, jossa yhtye esiintyi The Spiders from Mars -nimisenä. Albumi vaikutti merkittävästi glam rock -tyylin suosion kasvuun. Sitä seurannut Aladdin Sane jatkoi musiikillisesti samoilla linjoilla.
Bowie ilmoitti esiintymisessään 3. heinäkuuta 1973 Lontoon Hammersmith Odeonissa, että kyseessä on yhtyeen viimeinen konsertti. Ronson ja Bolder jatkoivat Bowien mukana vielä hetken aikaa ja soittivat Bowien samanvuotisella cover-albumilla Pin Ups sekä televisiossa lähetetyssä The 1980 Floor Show’ssa.
Bowie-yhteistyön päätyttyä Ronson siirtyi soolouralle ja teki yhteistyötä muun muassa Ian Hunterin, Bob Dylanin ja John Cougarin kanssa. Bolder ja Woodmansey sen sijaan herättivät Spiders from Marsin uudelleen henkiin ja julkaisivat yhtyeen nimikkoalbumin vuonna 1976. Lähteneen Ronsonin tilalla kitaraa soitti Dave Black, laulusolistina toimi Pete McDonald ja kosketinsoittajana Mike Garson. Yhtyeen toiminta päättyi samana vuonna.
Jäsenet

Mick Ronson – kitara, piano, laulu (1971–1973)
Mick Woodmansey – rummut
Trevor Bolder – bassokitara, trumpetti
Pete McDonald – laulu (1975–1976)
Dave Black – kitara (1975–1976)
Albumit > David Bowien kanssa

Hunky Dory (1971)
The Rise and Fall of Ziggy Stardust and the Spiders from Mars (1972)
Aladdin Sane (1973)
Albumit > Omat albumit

Spiders from Mars (1976)
Trustly

Trustly Group AB on ruotsalainen finanssiteknologian alan yhtiö, joka on erikoistunut netissä suoritettavien pikaisten tilisiirtojen toteuttamiseen.
Trustly perustettiin Tukholmassa vuonna 2008. Sen johtajisto sai Euroopan unionissa neuvoa-antavan aseman avoimessa pankkitoiminnassa vuonna 2011. Vuoteen 2024 mennessä Trustlyn toiminta oli laajentunut yli kolmeenkymmeneen maahan. Trustly osti vuonna 2019 PayWithMyBankin ja saapui tässä yhteydessä Yhdysvaltain markkinoille. Vuonna 2020 toiminta laajentui Australiaan ja Kanadaan. Trustlyn asema Ison-Britannian markkinoilla vahvistui yhtiön ostettua Ecospend-alustan vuonna 2022. Vuonna 2023 Trustlyn liikevaihto oli 240 miljoonaa euroa. Sen kautta kulki maksuliikennettä kaikkiaan 58 miljardin Yhdysvaltain dollarin arvosta.
Trustlyn päämaja sijaitsee Tukholmassa. Sillä on toimistoja Örebrossa, Gżirassa, Lontoossa, Helsingissä, Barcelonassa, Lausannessa, Luxemburgissa, Lissabonissa, Izmirissä, Ottawassa, San Carlosissa ja Vitóriassa. Trustly toimii Euroopassa Ruotsin finanssivalvontaviranomaisen alaisuudessa. Yhtiöllä on kumppanuudet muiden muassa PayPalin, eBayn ja Hargreaves Lansdownin kanssa.